Perušičius

Perušičius () – miestas Kroatijoje, Likos–Senio apskrityje, Likos istoriniame krašte, prie Likos upės; savivaldybės centras. Pro miestą eina Zagrebo–Splito plentas ir geležinkelis. Verčiamasi daugiausia žemės ūkiu.

Mieste stovi Šv. Kryžiaus Išaukštinimo bažnyčia, yra tvirtovės liekanos. Perušičiaus apylinkėse yra Grabovačos karstinis urvas, Kosinio tiltas per Liką (past. 1929 m.), auga masyvus „kėnis caras“ (42,5 m aukščio), akmuo su romėnišku įrašu. Ant Likos sudarytas Kruščicos tvenkinys. Miestas ir apylinkės dažnai kenčia nuo potvynių.

 Istorija 
Perušičius rašytiniuose šaltiniuose minimas nuo 1487 m. ir pavadintas jį įkūrusių didikų Perušičių garbei. Mieste pastatyta tvirtovė. XVI–XVII a. valdytas Osmanų. Nukentėjo per XX a. pab. Balkanų karą.

Galerija

Kategorija:Kroatijos miestai